***Srdce z bubliny*** je tretí štúdiový album slovenskej speváčky Zdenky Prednej, ktorý vydalo hudobné vydavateľstvo Epic / Sony Music 12. októbra 2009.  Vyšiel po troch rokoch od predchádzajúceho - *Zdenka Predná*.
Nahrávka obsahuje 12 skladieb, z toho dve bonusové, ktoré pochádzajú zo spoluprác s rapermi DNA a Opakom. K albumu vyšli štyri single a dva videoklipy.

Dizajn albumu
-------------

Vizuál albumu je vo farbách bielej a hráškovozelenej. Booklet doplňujú čiernobiele fotografie. K vydaniu albumu na digipaku sa speváčka vyjadrila: „Splnil sa mi sen aj s papierovým obalom, po ktorom som dlho túžila. Nikde mi ho nechceli urobiť, pri treťom albume som si ho tvrdohlavo presadila." Aj v prípade bookletu spolupracovala speváčka s rovnakým tímom ako u predchádzajúceho albumu. Fotografie nafotil Jakub Klimo.  O vizuál sa postarala návrhárka a fotografka Nina Joklová. "Som na ňom zobrazená v jej šatách, ktoré sú absolútne skvelé. Nechcela som sa fotiť v drahých handričkách s výstrihmi. Radšej som zvolila niečo originálne, čo tričko s psycho a infantilnými postavičkami určite je," myslí si speváčka.

Vydanie albumu a predaj
-----------------------

Album vyšiel 12. októbra 2009. Ohlasovaný termín vydania albumu bol 1. september 2009. K omeškaniu vydania albumu sa Zdenka vyjadrila: „Pôvodne mala nahrávka vyjsť už v marci 2009, ale zadrhlo sa to pri práci. Začali sme neskôr oproti pôvodnému plánu a hoci začiatkom septembra bol už nosič pripravený na vydanie, riešili sa ešte drobné detaily." 

Album bol prvé tri dni sprístupnený na internete k stiahnutiu za dobrovoľný finančný príspevok. Výťažok bol venovaný Divadlu z Pasáže v Banskej Bystrici, ktoré ako jediné svojho druhu na Slovensku pracuje s ľuďmi s mentálnym postihnutím.

Krst albumu
-----------

Krst albumu sa konal 22. októbra 2009 na Lodi Adyho Hajdu v Bratislave. Album bol pokrstený vodou z Dunaja. Krstným otcom bol Milan Lasica. Zdenka sa k výberu vyjadrila: „Rozmýšľala som nad tým, koho by som chcela za krstného otca, prišla som na pána Lasicu. Možno že veľa ľudí to nečakalo, on je na scéne už dlho, jeho humor je mi strašne blízky, sympatický a veľmi si ho vážim," zdôvodnila výber speváčka. Milan Lasica sa po príchode na pódium pre médiá vyjadril: „Predovšetkým som veľmi prekvapený týmto pozvaním, že som dostal túto príležitosť. So Zdenkou som sa prvýkrát v živote videl asi pred pol hodinou, takže ešte stále sa na ňu nemôžem vynadívať, som rád, že som takýmto spôsobom prenikol do tých najmladších vrstiev slovenskej populárnej hudby, kam už ja ani veľmi nedovidím. Zdenke želám, aby sa stala poprednou predstaviteľkou slovenskej populárnej hudby."
Krst spojený s krátkym koncertom bol určený iba pre pozvaných. V rámci večera zahrala s kapelou aj niekoľko pesničiek z nového albumu.

Zoznam skladieb
---------------

| # | Názov skladby | Zložil(i) | Dĺžka |
| --- | --- | --- | --- |
| 1. | „Krásne dni"   | Marián Kachút, Zdenka Predná / Zdenka Predná | 3:52 |
| 2. | „Odkiaľ viem"   | Marián Kachút, Zdenka Predná / Zdenka Predná | 3:36 |
| 3. | „Vôňa letnej noci"   | Milan Adamec, Zdenka Predná / Jana Hogh Adamovicová, Zdenka Predná | 3:55 |
| 4. | „Na povrázku"   | Slavo Solovic, Zdenka Predná / Zdenka Predná | 3:32 |
| 5. | „Srdce z bubliny"   | Peter Graus, Marián Kachút / Zdenka Predná | 2:58 |
| 6. | „Nech o tom neviem"   | Zdenka Predná / Zdenka Predná | 3:33 |
| 7. | „Zlaté pláže"   | Marián Kachút, Zdenka Predná / Zdenka Predná | 3:44 |
| 8. | „Čakám na zázrak"   | Slavo Solovic, Zdenka Predná / Zdenka Predná | 3:46 |
| 9. | „Budem tam"   | Zdenka Predná / Zdenka Predná | 3:06 |
| 10. | „Dobre, že sa pýtaš"   | Slavo Solovic, Zdenka Predná / Zdenka Predná | 3:42 |

| 
BONUSY |
| --- |
| # | Názov skladby | Zložil(i) | Dĺžka |
| 11. | „My" (DNA & Zdenka Predná) | Michal Šemšej, 100 / Roman Szabó, Zdenka Predná | 3:35 |
| 12. | „Príbeh dvoch" (Opak & Zdenka Predná) | Opak / Zdenka Predná, Opak | 3:21 |

Výroba albumu
-------------

* Zdenka Predná - spev, vokály
* Marián Kachút (1, 2, 7, 8), Milan Adamec (3), Slavo Solovic (4, 6, 9, 10), Peter Graus (5), Michal Šemšej (11), 100 (11) - producent
* Marián Kachút - basa, klávesy, loops (1, 2, 7), gitary (1, 2, 5, 7)
* Milan Adamec - klávesy, programovanie, loops (3)
* Slavo Solovic - klávesy (4, 8, 10), programovanie, loops (4, 6, 8-10)
* Peter Graus - klávesy, loops (5)
* Lukáš Cintula (6, 9) - klávesy
* Roland Uškovič (6, 9) - bicie
* Radislav Tvrdý (6, 9) - gitara
* Radko Gregor (6, 9) - basgitara
* Joho Engerer (12) - gitary

Nahrávka, mix a mastering
(1-10) - v štúdiách Creative Music House, Bratislava v roku 2009  

(11) - štúdio Soundfabrik  

(12) - štúdio Zion5, pre muzikál „Príbeh ulice"

Referencie
----------

1. ↑   *Zdenka Predná – Srdce Z Bubliny* [online]. Discogs, [cit. 2023-05-18]. Dostupné online. (po anglicky)
2. 1 2   *Predná: Superstar je pre mňa šou, nie konkurencia* [online]. Pravda, [cit. 2023-06-12]. Dostupné online.
3. 1 2   *Zdenkino Srdce z bubliny krstil Lasica* [online]. Korzár, [cit. 2023-06-12]. Dostupné online.
4. ↑   *Zdenka Predná predstavila nový album Srdce z bubliny* [online]. TopStar, [cit. 2023-06-12]. Dostupné online.

Externé odkazy
--------------

* *Srdce z bubliny* na Discogs

| * z
* d
* u
Zdenka Predná |
| --- |
| 
* **Diskografia**

 |
| Štúdiové albumy | 
* *Sunny Day* (2005)
* *Zdenka Predná* (2007)
* *Srdce z bubliny* (2009)
* *Amulet* (2013)

 |
| Single | 

|  |  |
| --- | --- |
| Sunny Day | 
* „Len ty smieš"
* „Vietor" (feat. Tina)
* „Vody sú pomalé"

 |
| Zdenka Predná | 
* „Keď to nejde"
* „Ponad maky"
* „Kam má ísť?"

 |
| Srdce z bubliny | 
* „Srdce z bubliny"
* „Odkiaľ viem"
* „Na povrázku"
* „Krásne dni"

 |
| Amulet | 
* „Walk In My Shoes" (feat. Vojtěch Dyk)
* „Dýcham"
* „Bodliak"

 |

 |
| Pozri aj | Slovensko hľadá Superstar |